بردی قربابائیف

حالاتِ زندگی 
بردی قربابائیف 3 مارچ 1894ء میں ترکمانستان میں تیجین کے پاس ایک غریب گھرانے میں پیدا ہوئے۔ظ انصاری، تقی حیدر، موج ہوائے عصر، رادوگا اشاعت گھر ماسکو، سوویت یونین، 1985 ،ص124

ان کی زندگی کا راستہ بھی وہی تھا جو ان کی قوم کے لاکھوں ہنرمند سپوتوں کا تھا جنھوں عظیم اکتوبر نے زندگی کی چوٹی پر پہنچایا۔ خانہ جنگی کے برسوں میں وہ ماورائے کیسپین محاذ پر فوجی اور سیاسی کارکن تھے اور اس کے بعد انھوں نے ترکمانیہ میں سوویت اقتدار کی تعمیر کی۔ظ انصاری، تقی حیدر، موج ہوائے عصر، رادوگا اشاعت گھر ماسکو، سوویت یونین، 1985 ،ص124-125

بردی قربابائیف نے لینن گراد اسٹیٹ یونیورسٹی کے شعبۂ شرقیات میں تعلیم حاصل کی۔ 1924ء میں بردی قربابائیف پیشہ ور ادیب بن گئے۔ ان کا رزمیہ ناول فیصلہ کن قدم، ناول اور طویل افسانے نیبت داغ، سفید سونے کے دیس کا اَئی سلطان، پھٹ پڑنے والا بند، پانی کی بوند-سونے کا ریزہ، شمالی بعید کی روشنی" وغیرہ عظیم اکتوبر کے اور عوام کی جدوجہد کے فنکارانہ وقائع ہیں۔ ان کی بہت سی نظموں میں آئیلار کو ایک خاص مقام حاصل ہے۔ یہ نظم حب الوطنی کی جنگ عظیم کے برسوں میں عوام کے لازوال کارناموں کے بارے میں ہے۔ انھیں بجا طور پر جدید ترکمانی ادب کے بانیوں میں شمار کیا جاتا ہے جن کی تخلیقات روس کی ساری قوموں اور بہت سے بیرونی مملک کے لوگوں کی دسترس میں ہیں اور وہ انھیں قدر و منزلت کی نظر سے دیکھتے ہیں ۔ظ انصاری، تقی حیدر، موج ہوائے عصر، رادوگا اشاعت گھر ماسکو، سوویت یونین، 1985ء، ص125آپ نے گوگول، لیرمونتوف، پشکن اور ٹالسٹائی کے تراجم ترکمانی زبان میں کیے۔ 1944ء - 1950ء تک وہ نے ترکمانستان کے ادیبوں کی انجمن کے صدر رہے۔

 تخلیقات 
 ناول اور افسانے 
 فیصلہ کن قدم
 نیبت داغ
 سفید سونے کے دیس کا اَئی سلطان
 پھٹ پڑنے والا بند
 پانی کی بوند-سونے کا ریزہ
 شمالی بعید کی روشنی

 نظمیں 
 جرات میندوں کا گیت
 آئیلار

 اداروں سے وابستگی 
 صدر ترکمانستان کے ادیبوں کی انجمن (1944ء -1950ء)
 رکن ترکمانی سائنس اکادمی
 نائب سپریم سوویت برائے ترکمانستان
 رکن مرکزی کمیٹی برائے 21، 22 اور 23 ویں کانگریس برائے کمیونسٹ پارٹی بیلاروس
 رکن کمیٹی برائے اسٹالن انعام

 اعزازات 
بردی قربابائیف کو 1948ء میں سوویت ریاستی اسٹالن انعام 1951ء میں سوویت یونین کا ریاستی انعام، سوویت یونین کا لینن انعام اور سوشلست محنت کے ہیرو کا انعام دیا گیا۔ اس کے علاوہ ترکمانی ادب کے سلسلے میں آپ کی گرانقدر خدمات کے صلہ میں 1970ء میں مختوم قلی انعام بھی دیا گیا۔

 وفات 
بردی قربابائیف اشک آباد، ترکمانستان میں 80 سال کی عمر میں 3 مارچ 1974ء کو انتقال کر گئے۔

 حوالہ جات 

زمرہ:1894ء کی پیدائشیں
زمرہ:1974ء کی وفیات
زمرہ:اشک آباد کی شخصیات
زمرہ:بیسویں صدی کے ترکمانستانی مصنفین
زمرہ:بیسویں صدی کے مرد مصنفین
زمرہ:ترکمانستانی مصنفین
زمرہ:ترکمانی شخصیات
زمرہ:ترکمانی مصنفین
زمرہ:روسی شاعر
زمرہ:روسی شخصیات
زمرہ:روسی ناول نگار
زمرہ:روسی نثر نگار
زمرہ:روسی نقاد
زمرہ:روسی ڈراما نگار
زمرہ:نسلی ترکمان شعراء
زمرہ:سوویتی مرد شعرا
زمرہ:ترکمانستانی مرد شعرا
زمرہ:ترکمانستانی شخصیات
زمرہ:تاریخ ترکمانستان